Teadlased kahtlustavad, et kui globaalse soojenemise  tagajärjel satub arktilistelt aladelt merre senisest rohkem magedat vett, võib ka Golfi hoovus nõrgeneda ning Euroopa kliima muutub senisest jahedamaks. On võimalik, et neljakümne aasta eest juhtuski Atlandi ookeani põhjaosas ajutiselt midagi taolist, mis mõjus jahutavalt terve põhjapoolkera kliimale ning näitas ilmekalt, kuivõrd olulisel kohal on Atlandi ookeani põhjaosa globaalses kliimasüsteemis. Sellele arvamusele lisab tuge ka asjaolu, et samaaegselt jahenemisele täheldati Põhja-Atlandil ka nähtust nimega  Suur soolsusanomaalia.